Vammaispalvelujen lyhytaikaisen perhehoidon asiakasmaksuissa virhe

Vammaispalvelujen lyhytaikaisen perhehoidon osalta asiakasmaksuhinnastossa on havaittu virhe. Joissakin laskuissa on indeksikorotusta selvästi isommat korotukset.

- Olemme kovin pahoillamme tästä meidän virheestämme, joka on ilmennyt nyt, kun tammikuun laskut on lähetetty asiakkaille, asiakasmaksuasiantuntija Eija Palsinajärvi-Äikäs sanoo.

Etelä-Karjalan hyvinvointialue selvittää kuinka monelle asiakkaalle on mennyt virheellinen maksu. Niitä asiakkaita, joita virhemaksu koskee, tiedotetaan lähipäivinä siitä, miten lasku korjataan.

Lisätietoja:

Asiakasmaksuasiantuntija Eija Palsinajärvi-Äikäs, eija.palsinajarvi-aikas@ekhva.fi